《佛日杲禅师真赞》
宋代·李纲

闻佛日之名而未识其面，见佛日之相而不闻其言。

心契神交，未识面可也。目击道存，不闻言可也。如水中月，虽非实见，已有清凉之意。

如狮子吼，虽未发声，已有畏仰之心。自非真是，恁么人办得恁么事。

众所推许，畴克尔耶。虽然，孤峰顶上诃佛骂祖，彼佛日也。

一幅丹青默然无说，此佛日也。孰是孰非，必有明眼人能辨之者。

咄！

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。